kardosdrur/scandi-wiki huggingface dataset:
Stephen Chbosky

Stephen Chbosky(/ˈʃbɔːski/ (født 25. januar 1970) er en amerikansk forfatter og filminstruktør, der bedst er kendt for sin New York Times-bestsellerroman The Perks of Being a Wallflower og for at have instrueret filmen baseret derpå.

Tidligt liv 
Stephen Chbosky er født i Pittsburgh, Pennsylvania og opvokset i forstaden Upper St. Clair, Pennsylvania. Han er søn af Lea (født Mayer) og Fred G. Chbosky, desuden har han en søster der hedder Stacey. Chbosky er katolik. En stor inspirationskilde for Chbosky er J.D Sallingers roman The Catcher in the Rye desuden var han også inspireret af F. Scott Fitzgerald og Tennessee Williams skrivemåder. Chbosky dimiterede fra  Upper St. Clair High School i 1988, hvor han mødte Stewart Stern der blev "en god ven og mentor" og han kom til at have stor indflydelse på Chboskys karriere.

Karriere

1992 
I 1992 dimitterede Chbosky fra University of Southern California hvor han deltog i et manuskriptforfatter-studie.

1995 
Han skrev, instruerede og spillede med i The Four Corners of Nowhere fra 1995 hvor Chbosky fik sin første agent, blev accepteret af Sundance Film Festival og filmen var en af de første der blev vist på Sundance Channel

1999 
Chbosky har sagt at han i sin skoletid skrev en meget anderledes bog hvor hovedpersonen siger "I guess that’s just one of the perks of being a wallflower." hvor han stoppede op og vidste at i den sætning var den person han virkelig ledte efter. Han stoppede med at skrive den bog og fem år efter skrev han The Perks of Being a Wallflower, hvor man følger en anderledes, følelsesladet og intellektuel dreng der i romanen bruger aliaset Charlie og han fortæller om sit første år i high school. På nogle måder kan man se bogen som en semi-selvbiografi; Chbosky har sagt at kan relatere til Charlies tanker og følelser omkring verdenen men han siger også at hans high school-år var anderledes end Charlies på mange måder.

The Perks of Being a Wallflower blev straks et stort hit hos teenagere og i år 2000 var den MTV Book's best-selling titleBing, Jonathan. "'Perks' guy in pics; Nerve racking up deals", Variety, 2000-10-04. Retrieved on 2008-01-04.
I 2007 var bogen blevet solgt i over 700.000 eksemplarer. I 2013 er over 2.000.000 eksemplarer. Romanen er oversat til over 31 forskellige sprog og har i 2013 været på New York Times Bestseller liste i over et år.

2011 
Stephen Chbosky skrev og instruerede og så filmen The Perks of Being a Wallflower der er baseret på romanen i 2011. Filmen blev udgivet  i 2012. I hovedrollerne var Logan Lerman, Emma Watson og Ezra Miller.

Noter

Eksterne henvisninger 

 

Forfattere fra USA
Filminstruktører fra USA
Vintapperrampen

Vintapperrampen er en motorvejsudfletning der forbinder Lyngbymotorvejen (201) nordgående med Motorring 3 (E47) sydgående. Den blev indviet 8. august 2012.

Under opførelsen var der uenighed mellem Energinet.dk og Vejdirektoratet om betaling for beskyttelse af nedgravede højspændingskabler. Sagen blev prøvet gennem flere instanser og fik først sin konklusion ved Højesteret i 2015.

Kilder

Bygninger, konstruktioner og anlæg i Gentofte Kommune
Joachim Conrad Oehlenschläger

Joachim Conrad Oehlenschläger (1748–1827) var slotsforvalter på Frederiksberg Slot og første organist ved Frederiksberg Kirke.

Biografi 
Han stammede fra Sydslesvig og havde været organist i Krusendorf ved Egernførde, en stilling hans far havde haft før ham, ligesom hans farfar havde bestridt samme stilling i Resenfeld ved Lübeck.

Han var kammertjener hos grev Adam Gottlob Moltke til Bregentved, da han i 1777 blev gift med grevindens kammerjomfru Martha Marie Hansen (1745-1800). De  boede i et lille bindingsværkshus tæt ved "Jernporten" (indgangen til Frederiksberg Allé), men flyttede senere til Frederiksberg Slot efter, at han var blevet organist der. 

Han var fader til digteren Adam Oehlenschläger og til Sophie Wilhelmine Bertha Oehlenschläger (gift med minister A.S. Ørsted).

Eksterne henvisninger 

Arkiv for Dansk Litteratur 
Sophie Ørsted på Dansk Kvindebiografisk Leksikon
Frederiksberg Kirke 

Organister fra Danmark
Slotsforvaltere fra Danmark
Danskere i 1700-tallet
Danskere i 1800-tallet
Personer fra Sønderjylland (på tværs af landegrænser)
Kammertjenere
Kogleaks

Ordet "Kogleaks" er flertydigt, idet det refererer til fire forskellige slægter under Halvgræs-familien:
 Kogleaks (Bolboschoenus)
 Kogleaks (Schoenoplectus)
 Kogleaks (Scirpus)
 Kogleaks (Trichophorum)
Gavyn Bailey

Gavyn Matthew Bailey (født 29. maj 1998 i Laguna Niguel, Orange County) er en amerikansk singer-songwriter, som i januar 2013 udkom med debutalbummet Sickly in Love. Bailey spiller både på guitar og ukulele.

Historie 
Bailey blev født i 1998 i byen Laguna Niguel, Orange County i det sydlige Californien. Allerede fra fødslen blev det konstateret at den ene nyre ikke fungerede optimalt, og han blev derfor indstillet til en organtransplantation. Denne blev udført da Bailey var tre år gammel, og det var også her at de første spæde skridt som musiker blev gjort. På sygehuset efter transplantationen begyndte han at synge for sine medpatienter på et Fisher-Price legetøjsanlæg.

I sommeren 2012 tog han på en turné i Californien, hvor han spillede på flere store spillesteder og festivaler. I januar 2013 udgav han sit debutalbum Sickly in Love, som gik ind som nummer fire over flest downloads på den amerikanske udgave af iTunes. I marts samme år blev han nomineret til "Best Youth Artist" ved Orange County Music Awards, ligesom han også har været nomineret ved den 34. udgave af Annual Young Artist Awards.

Danmark 
Gavyn Bailey kom i november 2013 til Danmark, hvor han deltog i det danske band Dúnés akustiske del af Wild Hearts Tour. Her spillede han ti koncerter i det meste af landet. På Baileys sidste dag i Danmark, var han blevet inviteret i TV 2 programmet GO' Morgen Danmark i Tivoli, hvor han sammen med Dúné fremførte en akustisk version af "Let's Spend the Night Together", ligesom han med guitarist Mikkel Balle fremførte sit eget nummer "Had Me At Hello", og sammen med forsanger Matt Kolstrup deltog i et længere interview.

Diskografi

Albummer

Eksterne henvisninger 

 Gavyn Baileys officielle hjemmeside

Referencer 

Singer-songwritere fra USA
Guitarister fra USA
Personer fra Californien
Kheperkheprure Ay

Kheperkheprure Ay eller blot Ay var barnekongen Tutankhamons ledende embedsmand og rådgiver og efterfulgte ham som konge, da slægten ikke havde flere arvinger. Han regerede under det 18. egyptiske dynasti.  Han var på tronen en i periode på fire år enten mellem 1323–1319 f.v.t. eller 1327–1323 f.v.t. 

Det antages, at han en kort overgang kan have været gift med Ankhesenamon, som var gift med Tutankhamon og var dronning af Egypten.

Eksterne henvisninger 

Faraoer
Regionsrådet i Region Midtjylland 2009-2013

For yderligere oplysninger, se Politik i Region Midtjylland. For generelle oplysninger, se Region Midtjylland.
Efter kommunal- og regionsrådsvalget, der blev afviklet den 17. november 2009, blev det afgjort, at Bent Hansen (S) stod til at genindtage posten som regionsrådsformand. Socialdemokraterne (S) blev det største parti med 15 mandater, Venstre (V) 11 og Socialistisk Folkeparti (SF) 6 mandater som de tre største partier.

Resultat

Kilde: Fintællingsresultat fra KMD Valg

Regionsrådsmedlemmer
Fordelingen af de 41 mandater mellem de nedenstående partier.

Kilde: Den nye Regionsråd  på KMD Valg.

Se også
 Regionsrådet i Region Midtjylland 2005-2009
 Regionsrådet i Region Midtjylland 2013-2017
 Region Midtjylland

Referencer

Region Midtjylland
Kommunal- og regionsrådsvalg 2009
Regionsrådsmedlemmer fra Danmark
Søvik (Os)

Søvik er en by i Os kommune i Vestland fylke i Norge, beliggende ved Lysefjorden, ikke langt fra Nordvik som ligger delvis i Bergen kommune. Byen har 794 indbyggere (2012), og ligger ikke langt fra kulturmindet Lysøen hvor Ole Bulls villa er.

Eksterne kilder/henvisninger 

Os i Hordaland
Byer i Vestland
Regionsrådet i Region Syddanmark 2009-2013

For yderligere oplysninger, se Politik i Region Syddanmark. For generelle oplysninger, se Region Syddanmark.
Efter kommunal- og regionsrådsvalget, der blev afviklet den 17. november 2009, blev det afgjort, at Carl Holst (V) stod til at genindtage posten som regionsrådsformand. Venstre (V) blev det største parti med 13 mandater, Socialdemokraterne (A) 12 og Socialistisk Folkeparti (SF) 6 mandater som de tre største partier.

Resultat

Regionsrådsmedlemmer 
Fordelingen af de 41 mandater mellem de nedenstående partier.

Kilde: Det nye Regionsråd  på KMD Valg.

Referencer

Se også 
 Regionsrådet i Region Midtjylland 2009-2013
 Regionsrådet i Region Syddanmark 2014-2017  
Region Syddanmark
Kommunal- og regionsrådsvalg 2009
Regionsrådsmedlemmer fra Danmark
Erhvervsakademi Aarhus

Erhvervsakademi Aarhus er en dansk uddannelsesinstitution beliggende i Aarhus. Erhvervsakademi Aarhus udbyder videregående uddannelser på fuld tid på erhvervsakademi- og professionsbachelorniveau samt kurser deltidsuddannelser på akademi- og diplomniveau. Erhvervsakademi Aarhus blev etableret i 2009.

Der er ca. 5.000 fuldtidsstuderende (heraf 600 internationale studerende), 5.000 deltidsstuderende og 400 ansatte.

Rektor på Erhvervsakademi Aarhus er Anne Storm Rasmussen. Den overordnede strategiske ledelse varetages af en bestyrelse.

Uddannelser

Erhvervsakademiuddannelser 
 Automationsteknolog
 Autoteknolog
 Datamatiker
 Financial controller
 Finansøkonom
 It-teknolog
 Jordbrugsteknolog
 Laborant
 Markedsføringsøkonom
 Miljøteknolog
 Multimediedesigner
 Multimedia Design
 Produktionsteknolog
 Serviceøkonom

Professionsbacheloruddannelser 
 Business og vandteknologi
 Finansbachelor
 Fødevareteknologi og applikation
 It-arkitektur
 Natur og jordbrugsproduktion
 Urban landskabsingeniør
 Økonomi og it

Professionsbachelor som overbygning 

 Digital konceptudvikling
 E-handel
 Innovation og entrepreneurship
 International handel og markedsføring
 It-sikkerhed
 Jordbrug
 Laboratorie- og fødevareteknologi
 Produktudvikling og teknisk integration
 Softwareudvikling
 Webudvikling

Referencer

Eksterne henvisninger 
 Om Erhvervsakademi Aarhus 
 Erhvervsakademiuddannelser 
 Professionsbacheloruddannelser 
 Akademiuddannelser 
 Diplomuddannelser 

Uddannelse i Aarhus
Etableret i 2009
Ørting Jørgensen

Ørting Jørgensen er en dansk familie, der blandt andet består af brødrene koncerndirektør for Sysco Tim Ørting Jørgensen, fhv. koncerndirektør i A. P. Møller Maersk og direktør i Danfoss Thomas Ørting Jørgensen, prisvindende sikkerhedschef og fhv. chef hos politiet Troels Ørting Jørgensen og fhv. kontreadmiral og manager Torben Ørting Jørgensen samt deres far fhv. brigadegeneral Per Jacob Jørgensen.
Usædvanligt er de fem i 2013 alle listet i Kraks Blå Bog.

Henvisninger 

Slægter fra Danmark
Isaac Meyer

Isaac Meyer (født Abdul Basit Abu-Lifa, i juni 1989) er en dansk-jordansk statsborger, som er blevet idømt 7 års fængsel i Terrorsagen fra Glostrup efter den strengeste paragraf i dansk terrorlovgivning, for at være del af en bevæbnet terror-celle som sandsynligvis havde planer om at angribe de lande som havde styrker i Irak og Afghanistan.

Abu-Lifa har dansk og jordansk statsborgerskab, og er født og opvokset i Brøndby Strand. På grund af denne tilknytning til Danmark nægtede Østre Landsret ensstemmigt at følge anklagerens anmodning om at udvise Meyer til Jordan.

Abu-Lifa blev prøveløsladt i 2010 og i juni 2013 stoppede prøveløsladelse.
Nogle måneder senere, den 19. november 2013, overfaldt Abu-Lifa digteren Yahya Hassan på Københavns Hovedbanegård. Hassan blev overfaldet bagfra med knytnæveslag, mens Abu-Lifa råbte at Hassan var "vantro og skulle dø".
Abu-Lifa blev ved Københavns Byret idømt fem måneders ubetinget fængsel på baggrund af overfaldet, som retten mente var motiveret i Yahya Hassans ytringer som digter. 
Abu-Lifa havde da påtaget sig det jødisk-klingende navn Isaac Meyer.

Referencer 

Terrordømte fra Danmark
Danske muslimer
Voldsdømte fra Danmark
Fanø Lokalliste

Fanø Lokalliste er en tværpolitisk liste, dannet i 2013 ved kommunalvalget. Listen har to mandater i Fanø Kommune.

Historie 
Fanø Lokalliste blev stiftet af Kristine Kaas Krog i 2013 da hun ønskede et tværpolitisk alternativ på Fanø. Kristines svigerfar Erling Krog sad i Fanø byråd, men valgte i september at melde sig ud af Venstre og i stedet gå ind i Lokallisten på grund af interne uenigheder i Vestres lokale afdelingen. Ved kommunalvalget samme år fik listen et mandat med 14,8 procent af stemmerne.

Fanø Lokalliste vandt 1 mandat i Fanø Kommune ved kommunalvalget i 2013. 

Ved kommunalvalget i 2017 vandt Fanø Lokalliste 2 mandater i Fanø Kommune. Ved de efterfølgende konstitueringsforhandlinger lykkes det for Kristine Kaas Krog, at få en aftale i hus, der pegede på hende som ny borgemester. Denne aftale blev dog efterfølgende draget i tvivl, og efter yderligere forhandlinger, som Fanø Lokalliste ikke var en del af, endte det med, at et nyt flertal pegede på Alternativet som nyt borgmesterparti på Fanø.

Kilde

Ekstern henvisning 
 Fanø Lokalliste 

Borgerlister
Fanø Kommune
Pole dance

Pole dance er en form for performancekunst, som kombinerer dans og akrobatik omkring en lodret pæl. Kunstformen er begyndt at blive populær og dyrkes i form af fitness og mainstream underholdning. Konkurrencer i pole dance består af en ikke-sexfikseret kombination og række af stilarter og/eller gymnastik.

I pole dance kræves der styrke, smidighed og udholdenhed. Der er inddraget atletiske bevægelser såsom klatring, spins og krops omvendinger og brug af ens lemmer til at sidde fast. Styrke i overkropen er en nødvendighed for at kunne udføre de fleste tricks. I dag betragtes pole dance som en anerkendt form for motion og kan bruges som både en aerob og anaerob træning.

Historie 
Nogle mener, at historien om pole dancing stammer fra afrikanske stammefolksdanse. Kvinderne ville danse rundt om en pæl foran deres kommende mænd. I dansen ville kvinden vise mændene, hvordan hun ønskede at blive tilfredsstillet. En anden form for pole dancing kom i det 12. århundrede med May Pole. Hensigten med dansen var at øge fertiliteten. Kvinderne danse rundt i naturen om en lodret (fallistisk) træstang. Denne dans blev typisk udført i maj.

Siden 1980'erne er pole dance i stigende grad blevet indarbejdet i striptease, Go-Go eller lap dance rutiner, først i Canada og derefter i USA. I 1990'erne begyndte pole dancing at blive undervist som kunst og anvendt i fitness-øvelser. Siden da er pole dancing timer blevet en populær form for fritids-og konkurrencesport. K.T. Coates, en berømt pole danser, og den internationale Pole Dancing Federation, er i øjeblikket i gang med en kampagne for at få optaget pole dance i det olympiske program til OL i 2016.

Kinesisk pole dance 

Kinesisk pole dance er fra før det 12. århundrede og stammer oprindeligt fra Indien, hvor cirkusfolk brugte en stang på mellem 3 og 9 meter i højden. Under optræden udførte de øvelser, der krævede styrke og dygtighed. Artisterne havde ofte brændemærker på deres skuldre som følge af øvelserne, hvilket blev deres måde at identificere og have respekt for andre inden for denne kunstart. Til tider optrådte de med to eller flere kunstnere og pæle.

I 1920'erne optrådte artister i omrejsende cirkus med pole dancing med en pæl i midten af et telt.

Danse
Jeffrey King

Jeffrey King, spillet af Corbin Bleu, er en fiktiv karakter i tv-serien One Life to Live . Jeffrey King i 39 episoder af serien fra 2013 .

Noter og referencer

Ekstern henvisning 
 
 

Tv-seriefigurer
Gesten Station

Gesten Station var en station på Danmarks længste privatbane Troldhede-Kolding-Vejen Jernbane (1917-68). Stationen var knudepunkt mellem hovedstrækningen Troldhede-Kolding og sidebanen Gesten-Vejen.

Stationen havde drejeskive, tosporet remise, vandtårn og vognvægt. Vest for stationsbygningen var der et blindspor til varehuset. Der var 4 gennemgående spor, men da sidelinjen til Vejen blev nedlagt i 1951, blev de 2 spor nord for ø-perronen fjernet. I 1961 blev et blindspor til ø-perronen også fjernet.

Stationsbygningen blev tegnet af arkitekt Robert V. Schmidt og er opført i 1916. Den er bevaret som privat bolig på Stadion Alle 20. Langs stationen går Tranestien på det bevarede banetracé.

Eksterne kilder/henvisninger 
 EVP (Erik V. Pedersen): TKVJ Stationer 2
 Thomas D. Rithmester: Danske Stationer 

Bygninger, konstruktioner og anlæg i Vejen Kommune
Nedlagte jernbanestationer i Danmark
Hans Richter (dirigent)

Hans Richter (født 4. april 1843 i Győr i Ungarn, død 5. december 1916 i Bayreuth) var en østrig-ungarsk dirigent.

Han uddannede sig i Wien, hvor han debuterede som dirigent og i 1875 blev ansat på Operaen. I årene 1866-1867 og 1870 assisterede han Richard Wagner og virkede i 1868 i München som assistent for Hans von Bülow.

Hans Richter er mest kendt som dirigenten af den første opførelse af Nibelungens Ring ved Festspillene i Bayreuth den 13.-17. august 1876, og for sit arbejde med at gøre Wagners værk kendt i Storbritannien, hvor han opførte en engelsksproget udgave af Nibelungens Ring på Covent Garden i 1908. I Storbritannien ledede han Hallé Orchestra (grundlagt af Charles Hallé) (1897-1911) og London Symphony Orchestra (1904-1911).

Uropførelser 
 Richard Wagner, Siegfried, Ragnarok og komplet Nibelungens Ring (1876)
 Johannes Brahms, Symfoni nr. 2 (1877)
 Johannes Brahms, Symfoni nr. 3 (1883)
 Anton Bruckner, Symfoni nr. 4 (1881)
 Anton Bruckner, Symfoni nr. 8 (1892)
 Edward Elgar, Enigmavariationer (1899)
 Edward Elgar, The Dream of Gerontius (1900)
 Edward Elgar, Symfoni nr. 1 (1908)

Referencer 

Dirigenter fra Østrig
Østrigere i 1800-tallet
Østrigere i 1900-tallet
Hans Richter

Hans Richter kan være flere personer:

 Hans Richter (dirigent) (1843–1916), en østrigsk dirigent
 Hans Richter (arkitekt) (1882–1971), en tysk arkitekt
 Hans Richter (kunstner) (1888–1976), en tysk-amerikansk maler og filminstruktør
 Hans Richter (skuespiller) (1919–2008), en tysk skuespiller og instruktør
 Hans Peter Richter (1926–1993), en tysk forfatter af bøger for børn og unge
 Hans Werner Richter (1908–1993), en tysk romanforfatter og stifter af forfattergruppen "Gruppe 47"
 Hans Richter (fiktiv person), en fiktiv person i romanen 1633
 Hans Richter (fodboldspiller) (født 1959), tidligere østtysk fodspiller
Dokumentskader

Dokumentskader  (en. foxing) er forskellige typer skader på dokumenter − papir, bøger, frimærker, certifikater, arkivalier, kort, fotografier, illustrationer m.m. − der kan opstå af forskellige grunde: brand, oversvømmelser, skadedyr, svampe, særlige blæktyper, syreholdigt papir og almindelig slitage. 

UNESCO oprettede 1997 et program til bevarelse, digitalisering og formidling af dokumentarmaterialer, Memory of the World Register

Se også
 Restaurering
 Memory of the World Programme og dets tilknyttede internationale organisationer

Noter

Eksterne henvisninger
  Wikimedia Commons har flere filer relaterede til Blækskader – Beskadigede bøger – Restaurering af bøger
 Collections Care  "Understanding Why and How Paper Degrades" fra Library of Congress
Preservation (library and archival science) 
 "Freezing and Drying Wet Books and Records"  fra Northeast Document Conservation Center i USA

Arkiver og arkivalier
Restaurering
Bøger
Papir
Bogvæsen og boghåndværk
Fotografier
Kort
Mikkel Futtrup

Mikkel Futtrup (født i 1971) er violinist og koncertmester i Det Kongelige Kapel (Det Kongelige Teater). Han begyndte at spille violin allerede som 5-årig hos Tove Detreköy og var elev hos Bela Detreköy på Det Danske Suzuki Institut  fra 1985 til 1988. I 1988 vandt han guldmedalje ved Berlingske Tidendes musikkonkurrence og samme år blev han optaget ved Hochschule für Musik und Darstellende Kunst in Vienna under professor Gerhard Schulz. 

Mikkel Futtrup optræder regelmæssigt som kammermusiker og som solist sammen med de fleste store danske orkestre og hans optræden som solist i udlandet har budt på koncerter med orkestre som Sarajevo Symfoniorkester, Wiens kammerorkester og Berliner Philharmonikerne. Han har modtaget Jacob Gades rejselegat, Gladsaxe Musikpris og Valdemar og Betty van Hauen Musik legatet.

Violinister fra Danmark
Danskere i 2000-tallet
Kongelige kapelmusici fra Danmark
Søfteland

Søfteland (også brugt Syfteland) er en by i Os kommune i Vestland fylke i Norge. Byen har 1.355 indbyggere (2012). Søfteland ligger på den sydlige dl saf Bergenshalvøen nogle få kilometer syd for kommunegrænsen til Bergen, og nord for Osøyro. Her ligger blandt andet Søfteland skole, og E39 går gennem byen.

Eksterne kilder/henvisninger 

Os i Hordaland
Byer i Vestland
Birgit Hansen

Birgit Stenbak Hansen (født 29. januar 1967 i Volstrup ved Sæby) er med virkning fra 1. januar 2014 socialdemokratisk borgmester i Frederikshavn Kommune og er dermed Frederikshavns første kvindelige borgmester.

Birgit Hansen er uddannet sygeplejerske og bor i Bratten Strand ved Jerup i Vendsyssel. Hun er gift og har to voksne børn.

Politisk karriere 
Hun har været byrådsmedlem siden 1. januar 2002, først valgt i den daværende Sæby Kommune indtil denne blev slået sammen med Skagen og Frederikshavn kommuner til den nuværende Frederikshavn Kommune. Birgit Hansens far, Svend Hansen, var socialdemokratisk byrådsmedlem i Sæby gennem 36 år, og hendes farfar var medlem af sognerådet.

Birgit Hansen afløste Lars Møller fra Venstre, der var Frederikshavns borgmester i perioden 2010-14. Han blev ved konstitueringen umiddelbart efter kommunevalget i november 2013 kommunens 1. viceborgmester.

Hansen genopstillede til Kommunalvalget 2017 hvor hun blev genvalgt med 14.843 personlige stemmer.
Tallet svarede til en stemmeandel på 42 procent, hvilket var en danmarksrekord.
Hansen forklarede den usædvanlige tilslutning med tilstedeværelse og en ekstrem høj prioritering af det repræsentative.
Hun angiver således at kende fornavnet på alle kommunens handicappede.

Birgit Hansen har været medlem af bestyrelsen i KL (Kommunernes Landsforening) siden 2018.

Referencer 

Borgmestre fra Socialdemokraterne
Personer fra Jylland
Danskere i 1900-tallet
Danskere i 2000-tallet
Borgmestre i Danmark 2018-2021
Personer i Kraks Blå Bog
Borgmestre i Danmark 2022-2025
Leporellobog

En leporellobog (også leporelloalbum, leporelloliste, foldebog, librettobind) er en udgivelse som bog, album eller liste med zigzag-foldninger, så den kan trækkes ud som en harmonika.
Typen er en videreudvikling af den middelalderlige foldebog, velegnet til rejsebrug.

Tjeneren Leporello fører en liste, en leporelloliste, over Don Juans mange erobringer i Mozarts opera Don Giovanni, heraf navnet på denne bogtype.

Leporellolister er også betegnelsen for udskrifter fra computere på papir i sammenhængende ("endeløse") baner, med perforeringer, så listen kan foldes og de enkelte ark evt. kan adskilles ved at rive banen over i perforeringen. Papirbanen er også forsynet med mindre huller i kanten, som benyttes ved den præcise fremføring i printeren, hvor et par hjul med stifter griber fat i hullerne. Der eksisterer særlige maskiner, burstere, der kan adskille disse udskrifter, og en anden type maskine, en decollator, der kan fjerne karbonpapiret, hvis der er skrevet med gennemslag, og skille de forskellige lag i udskriften.

Noter

Eksterne henvisninger 

  Se Wiktionarys definition på ordet Leporello (de) og Faltbuch (de)
 Leporellobog hos Ordnet.dk/ods
 "Leporello and concertina book"  hos Abebooks.com med eksempler.



Bøger
Papir
Bogtryk
Bogvæsen og boghåndværk